LidanRubinov/Halacha-QA huggingface dataset:
שאלה: הדלקת נר לעילוי נשמת : לכבוד הרב אני רוצה להדליק בביתי נר לעילוי נשמתה של סבתי שאלתי : מה הניסוח המדויק שנהוג לאמור ברגע ההדלקה והאם ישנה תפילה מיוחדת שנאמרת באותם רגעים? מודה מראש לתשובה ברכת שבוע טוב יסמין
תשובה: מדליקים ומזכירים את שם הנפטרת ושם אימה. אפשר לומר פרק תהילים.
שאלה: מה מברכים על מאפה מכוסמין: כבוד הרב, האם לברך המוציא או מזונות על מאפה כוסמין העשוי מגרעיני כוסמין מונבטים העוברים כתישה ולישה במעבד המזון שהופך אותם לגוש בצק בתוספת מעט מלח ובידים משומנות אני קורצת עגולים ושוטחת אותם מפזרת עליהם שומשום ומניחה בתבנית אפיה למשך 20-25 דקות (הכמות היא בערך 2 כוסות)? השאלה נשאלה בהמשך לשאלה "כוסמין אם החיטה?"
תשובה: וברכת ד' מדובר לפי הבנתי בשאלה בנבטים, ונראה שעדיף לברך אדמה ולא מזונות. אמנם דעת הגר"מ אליהו זצ"ל הייתה לברך מזונות על נבטי חיטה, אבל מכיוון שזו מחלוקת בדין נבטי חיטה, בנידון נבטי כוסמין בודאי יש להכריע לברך אדמה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: נתינת שם לתינוק: האם טוב לתת את השם הלל לבת או שמא זה לא נמצא בתורה על אישיות מסויימת. שמעתי שהרב מרדכי אליהו זצ"ל היה אומר שתמיד עדיף לתת שם מאישיות מהתנ"ך? (ותמיד אחרי לידות היינו מתייעצים עם הרב על השמות שכדאי לתת.
תשובה: השם הלל הוא בעל משמעות שם לזכר ולא ראוי לבת. אמנם כל שם בעל משמעות טובה או על שם נשים גדולות וצדקניות הוא טוב.
שאלה: אמירת סליחות בה"ב ביום הזיכרון: אם לא אומרים תחנון ביום הזיכרון שחל בה' באייר, לא נאמר גם סליחות בה"ב?
תשובה: תחנון לא אומרים כי בתאריך זה יצאנו מעבדות לחירות. לכן למרות דחיית יום העצמאות יום זה נשמר בצורה מסויימת, שלא אומרים תחנון. סליחות בה"ב הגר"ד ליאור שליט"א אמר לי, שיש לומר סליחות אלו ביום זה.
שאלה: חיוב תנור ומקרר בטבילה: האם תנור גדול מחוייב בטבילה? מצד אחד האוכל לא נוגע בתנור, מצד שני הרי גם מכסה סיר חייב בטבילה. אם תנור חייב בטבילה, האם מקרר חייב בטבילה, הרי לפעמים מכינים שמה גלידה? אם אפשר להביא מקורות כי אני מתווכח עם רב ליטאי והוא אומר שכלים אלו חייבים בטבילה וצריך לכוון בשעת הקנייה לא לזכות בהם.
תשובה: לשואל, הדעה המקובלת והנהוגה למעשה היא שכלים אלה אינם חייבים בטבילה. ראשית, כלי אוכל החייבים בטבילה הם אלה שמניחים עליהם ישירות את האוכל, כמו התבניות של התנור, אבל לא מניחים אוכל על רצפת התנור. נימוק זה מתאים גם למקרר, מאחר שרוב שימושו איננו להנחה ישירה של אוכל, אלא בתוך כלי או אריזה כלשהי. מעבר לכך, כלים בגודל כזה שמקובל להניח אותם במקום קבוע ולא להזיז אותם איננו נחשב "כלי סעודה". כך כתב בספר 'טבילת כלים' פרק יא סעיף י והערה ח  בשם הרב שלמה זלמן אוירבך זצ"ל, אך הביא שם דעה מחמירה בדבר בשם שו"ת באר משה (חלק ד סימן צט). לגבי הסברה שכתבת להחשיב את התנור כמכסה, כתב שם (סעיף רז והערה קנד) בשם הרב אוירבך זצ"ל שגם אם מבשלים בתנור בסירים פתוחים מסתבר שאינו נחשב מכסה. אוסיף עוד, שהרעיון להתכוון בשעת הקנייה לא לזכות בתנור ובמקרר איננו סביר לעניות דעתי ובוודאי אינו יכול להיות הוראה לרבים. ומה קורה כשהמקרר מתקלקל? האם בן שיחך לא מנצל את תעודת האחריות? באיזו זכות הוא תובע מהם לתקן חפץ שעדיין שייך למפעל או חפץ של הפקר? והאם כשציבור ינהג כך יהיה מותר לכל אחד לקחת את המקרר מבית השכנים? ומה המשמעות העקרונית של השארת כלי של גויים בידך? הרי התורה מחשיבה את מעבר הכלים מגוי לישראל כעין גיור, כלשון הירושלמי במסכת עבודה זרה (פ"ה הט"ו), שהטבילה נחוצה מפני שהכלים "יצאו מטומאת גוי ונכנסו לקדושת ישראל". אם כן, מי שלא מתכוון לזכות, ולשיטתו זהו כלי סעודה, משאיר את כלי סעודתו בטומאת הגויים ואוכל כך כל ימיו. פתרונות מסוג זה הוזכרו לפעמים בפוסקים (עיין 'טבילת כלים' עמ' קיג-קיד), אך מדובר במקרה שהחובה להטביל ברורה ואין אפשרות לעשות זאת, ועיין שם, שיש שערערו על כך, שזהו פתרון זמני ואי אפשר להגדיר כהפקר חפץ שמשתמשים בו באופן קבוע.
שאלה: תבניות שהתערבבו: יש לי תנור בעל שני פתחים ואחד מתבניות האפייה התערבה לאחר ניקוי באחד התנורים ואיני יודע האם התבנית הזאת חלבית או בשרית. מה דין התבניות? האם צריך לקנות חדשות מספק?
תשובה: ניתן להגעיל את התבניות (לא ביום הבישול בהם), ואז יבחר אחת לחלבית ואחת לבשרית.
שאלה: אחריות חשב שכר על הריבית: אני עובד כחשב שכר בחברה. החברה מאפשרת לעובדים ליטול הלוואות מידי פעם אך מחייבת את העובדים בריבית והצמדה. במסגרת תפקידי אני אחראי גם על הכנת הסכם ההלוואה וגם על הכנסת הנתונים למחשב לצורך ביצוע פעולת החיוב. האם עליי כחשב השכר שמוציא לפועל את מדיניות ההנהלה חל איסור כלשהו מאיסורי ריבית? כי על עבירת ריבית עובר אפילו הסופר שכותב את שטר ההלוואה, לא?
תשובה: תדאג שלחברה יהיה היתר עיסקא.
שאלה: לסדר את הבית ולשטוף כלים בשבת: אם לעקרת הבית מפריעים כלים לא מודחים או שולחן לא מסודר -האם יש מגבלה על הדחת כלים סידור שולחן בשבת?
תשובה: אם זה ממש מפריע לה נמצא שעושים את זה לצורך שבת וזה לא כהכנה ליום חול, ולכן מותר.
שאלה: קטניות המותרות לאכילה וסוגים ספציפיים: על אף שהחג הזה נגמר בכל זאת הייתי שמח לקבל תשובה, בשנה הבאה יש גם חג. האם אני מבין נכון מהפסק של הרב, בדבר קטניות, שמותר לאכול בפסח תירס (שלפי המקורות ההסטוריים נתגלה רק עם גילוי יבשת אמריקה - כ-200-300 שנה אחרי הגזרה על קטניות). ומה הדין לגבי חטיף הבמבה אשר מכיל עמילן תירס בנוסף לבוטנים? כמו כן, האם מותר לאכול סויה על כל צורותיו (מלבד שמן סויה)? כמו כן, האם מותרת אכילת טחינה בפסח?
תשובה: הרב פיינשטיין ועוד פוסקים אומרים שהגזירה לא נגזרה על דברים שלא היו אז, כמו סויה. לגבי הבמבה - מותר לאכול (כי העמילן רק בא לחבר ועיקרו הוא בוטנים). לגבי טחינה - טחינה זה משומשום, ושומשום כלול בגזירת קטניות, אך אם זה נעשה ללא השריה מוקדמת במים, הכל נעשה באופן יבש, זה יהיה מותר. כמו שמן שומשום שאם לא הרטיבו את השומשום קודם הוא יהיה מותר. הכלל: אם בהכנה לאכילה הקטנית לא באה במגע עם מים, על כך לא היתה החומרה, אבל אין אנו מתירים קטניות באופן כללי.
שאלה: שלוח הקן: אצל אמי בחצר מרפסת תחת הסוכך ישנה מנורה אשר יונה בנתה עליה קן וכעת דוגרת על הביצים, האם יש עניין לקיים מצוות שילוח הקן כאשר הקן נבנה בעצם בשטח השייך לבית? ולא בשטח הפקר?
תשובה: אין מצוה לגרש יונה מקינה אלא מי שמעוניין לאכול ביצים אינו רשאי ליטול את הביצים עם היונה אלא לשלח את היונה. רק יודעי ח"ן נוהגים לקיים את המצוה עם כוונותיה העמוקות פעם בחיים. אך צריך לברר אם בכלל מקיימים את המצוה ביונה המקננת בחצר.
שאלה: מודה לכבוד הרב על תשובתו : ברשותך הרב אם אפשר נימוק להנייחתך לגבי אותיות נשמה בתהילים פרק קיט שמתחיל בפסוק " א.למנצח בנגינות מזמור שיר ב. אלוקים יחננו ויברכנו יאר פניו איתנו סלה".ומסתיים בפסוק ח. יברכנו אלוקים." וייראו אותו כל אפסי ארץ" : היכן נראות בפרק אותיות נשמה האם בשמות הפסוקים א? ב? אם כן הפרק הנ"ל מסתיים באות ח.האם האותיות נשמה מוצפנות במילות הפסוקים? בנוסף לגבי אותיות שם הנפטרת מהיכן לקחת אותן בפרק ואיך להגיד? מודה מראש לתשובה השאלה נשאלה בהמשך לשאלה "תפילה לעילוי נשמתה של סבתי זכרונה לברכה "
תשובה: פרק קיט מחולק לפי הא'-ב', כל 8 פסוקים מתחיל באות אחרת. ישנם ספרונים שמיועדים לאזכרות. תבקשי בבית הכנסת או במועצה הדתית.
שאלה: נושאים שונים בענייני תפילה: האם זה משנה אם סופרים את ספירת העומר לפני עלינו לשבח או אחרי? בנוגע לתפילת שחרית,האם לותתפלל חנה עד הודו יש זמן מסוים שממנו ולאחריו אפשר לומר את אותם קטעים? כנ"ל לגבי מהודו עד סוף התפילה?
תשובה: נוהגים לאחר קדיש תתקבל - כך נוהגים האשכנזים וחלק ורוב הספרדים. מנהג ירושלים לומר לאחר עלינו לשבח - כך נוהגים חלק מהספרדים. ויש לנהוג כפי שנוהגים באותו בית הכנסת שמתפללים. אם הבנתי שאלתך: צריך להתפלל קריאת שמע ועמידה עם הציבור ואם אין זמן ניתן לומר ברוך שאמר,אשרי, ישתבח. ולהמשיך כרגיל. ולהשלים לאחר התפילה מה שדילגת.
שאלה: לקנות תוסף תזונה במרפאה אחרת: בקופת חולים כללית אין תוסף תזונה ובקופ"ח מאוחדת יש רק שהמחיר 50 מבית מרקחת פרטית שהמחיר פי שתיים ויותר. השאלה אם אפשר לרכוש תוסף זה בשאר הקופות שזה יותר זול? אני מדגיש שאני לא חבר בשאר הקופות.
תשובה: אסור, מכיוון שבת החודשי שאתה משלם לקופה שלך אתה רוכש את הביטוח המקנה לך את ההנחה בקופה שלך, אך בקופות אחרות לא רכשת ביטוח זה. חיים ארוכים בבריאות איתנה,
שאלה: להשתמש בגנרטור בשבת: האם יש עניין להצטרף לגנרטור שבת. האם גם במחיר גבוה. ועד כמה?
תשובה: אומנם ייצור חשמל בשבת הוא הכרחי, כי ניתוק זרם החשמל ליממה שלמה מכל המדינה יש בו סכנות רבות. הבעיה היא שניתן לצמצם את עבודת תחנות הכוח למינימום ע"מ להימנע מחילול שבת אולם הדבר לא נעשה, יש כאן חילול ה'. לכן, יש מקום להביע מחאה ע"י גנרטור. אולם אם העלות גבוהה או שיש חששות אחרים, אין חובה בכך.
שאלה: טאטוא חצר בשבת: לכבוד הרב, רציתי לשאול שתי שאלות: א, האם מותר לטאטא חצר בקומת קרקע בשבת, שהרי רוב חצרות אינן מרוצפות ולכן לכאורה זהו מחלוקת בין המחבר שמתיר לרמ"א שאוסר. אך יש פוסקים שמסתפקים האם לדון את החצר כהמשך לבית ואז מותר גם לאשכנזים. מה דעת הרב הנושא? ב, האם מותר לצדד חבית על קרקע מרוצפת?
תשובה: א. אם זה מרוצף - מותר לטאטא, אם לא מרוצף - אסור לטאטא. ב. כן
שאלה: מועד עליה לתורה לבר מצווה: בננו נולד בט"ו באב תשס"א. לפי הבנתנו ט"ו באב תשע"ד יוצא ביום ב 11 לאוגוסט 2014. האם העליה לתורה חייבת להיות מיד בשבת שאחרי מועד זה (כ באב תשע"ד, 16 לאוגוסט) או שניתן לדחותה בשבוע ולקיימה בכ"ז באב תשע"ד, 23 לאוגוסט? ב
תשובה: העיקר זה שהוא יעלה לתורה ביום שני בו הוא נעשה לבר מצוה. נהוג לעשות שבת בר מצוה בשבת הסמוכה ליום ההולדת. אם יש סיבה מיוחדת, אפשר להתייעץ לגבי דחיה.
שאלה: טלית חדשה בחופה: האם יש חובה להתעטף בטלית חדשה בחופה?
תשובה: יש נוהגים להתעטף בטלית בחופה. ויש נוהגים לקחת טלית חדשה ולברך עליה שהחיינו ולהתכוון גם על השמחה שיש לו אישה. זה אינו חובה אלא מנהג. ומי שלא נוהג בו אינו צריך לעשות זאת.
שאלה: גוים ויחס אליהם: האם מותר לקבור גוי בבית קברות יהודי? ומה המקורות? אשמח שהרב יפרט
תשובה: : אין לקבור גוי אצל יהודי. כך הביא הבית יוסף שהוכיחו מכך שלא קוברים יהודי צדיק ליד יהודי רשע אם כן כל שקר גוי אצל יהודי. בית יוסף על יו"ד סימן שסז   א   קוברין מתי גוים עם מתי ישראל ומנחמין אבליהם מפני דרכי ברייתא סוף פרק הניזקין (גיטין סא.) ופירש רש"י עם מתי ישראל. לא בקבר ישראל אלא מתעסקים בהם אם מצאום הרוגים עם ישראל.. ומכל מקום לא שיהו קוברין אותן אצל ישראל דהא אין קוברין רשע אצל צדיק אלא לומר שמתעסקין עמהם עכ"ל:
שאלה: השבת אבידה: בהפגנה לשחרור פולארד ערב הגעת אובמה לארץ, מצאתי משקפי שמש ללא סימנים. צעקתי כמה פעמים אם מישהוא איבד אבל לא הייתה תשובה. לקחתי 3 שלטים של פולארד כתבתי עליהם שמצאתי משקפי שמש ואת מספר הפלאפון שלי, ותליתי על הגדר של בית הנשיא(עוד באותו זמן). כנראה שהשלטים הורדו לאחר ההפגנה. א. האם אני צריך לחזור לבית הנשיא לתלות שלטים חדשים? ב. האם מותר לי להשתמש במשקפיים? ג. אם לא - מה עליי לעשות איתן?
תשובה: הדין: אם אין סימן על המשקפים, הרי הם שלכם ואין חובת השבה. אם יש סימן, חייבים להכריז עד שסביר שהמאבד ישמע על כך שמצאת ותהיה לו היכולת ליצור איתך קשר, לאחר מכן ניתן לשום את שווי האבידה, לרשום את השווי בפנקס, ואז מותר להשתמש באבידה. הרחבה: במידה ואין סימנים במשקפים, הרי הם שלכם, ואין לחשוש משום ייאוש שלא מדעת שאינו יאוש, שמשקפי שמש אדם ממשמש בהם תמיד, במיוחד כשהוא נמצא בשמש, ולכן ודאי שהבעלים שמו לב שנפלו המשקפים והתיאשו  שו"ע חו"מ סי' רסב סעי' ג. חשוב לציין, שסוג המשקפים והחברה המייצרת אותם אינו נחשב סימן שהרי אף צבע של אבידה אינו סימן אלא צריך סימן המיוחד לבעלים הללו. (וראיה מחביות יין לאחר שנפתחו האוצרות שאינם סימן למרות שלפני פתיחת האוצרות הוי סימן למוכר) אא"כ מדובר במשקפיים נדירות במיוחד. כמו כן מקום המציאה לא יכול להחשב סימן כיון שהם היו זרוקות כבדרך נפילה ולא היו מונחות במקום כבדרך הנחה מדעת. אם יש סימנים על המשקפים הרי ישנה חובת השבה ואע"פ שהמשקפים נמצאו במקום ציבורי והומה אדם, אך כיון שרוב העוברים ושבים יהודים אין הבעלים מתיאשים וחלה חובת השבה ולשם כך יש להכריז על האבידה עד שסביר שהנמצאים בהפגנה ידעו לפנות למוצא בעקבות המודעות שתלה והפרסום שעשה, ולאחר מכן חובתו של המוצא לשמור על האבידה עד שיבוא אליהו. אמנם אם המשקפים אינם נדירות במיוחד, וניתן להשיג כמותם בחנויות, ניתן לשום את שווים ולהשתמש בהם, ואם יבואו הבעלים וידרשו אותם יתן להם את דמיהם. (סי' רסז סעי' כא)  ואע"פ שיש חולקים וסוברים שדווקא בתשמישי מצוה נאמר דין זה, אך מפשט לשון השו"ע משמע כפוסקים שמותר בכל דבר המצוי לקנותו וכן נוהגים להורות פוסקי זמננו בפרט בימינו שיש הרבה מציאות שאין להם דורש.  עוד נחלקו אם צריכים שלושה אנשים שישומו את שוויהן או שיכול המוצא לשום בעצמו את שוויהן. יש להוסיף שאין צורך לשום את השווי של משקפים חדשות אלא את שוויהן כפי שנמצאו.
שאלה: שטיפת רצפה בשבת: הרב, האם מותר היום לשטוף רצפה בשבת אפילו כשלא מאוד מלוכלך, כיוון שהיום כל העיר מרוצפת?
תשובה: לטאטא מותר. לשטוף רצפה אסור, כי רבים משתמשים במטלית רטובה ויש חשש סחיטה. ובכלל, דבר שאינו נחוץ בשבת הוא טירחה ועובדין דחול.
שאלה: הלשנה לשון הרע: הרב, פעמים רבות בצבא יש אשמה של מפקד או חייל אחר בזמן שאני מעורב בסיטואציה. למשל,המפקד אישר לי לעשות מעשה מסויים והמ"פ כועס על כך. כאשר באים לשאול אותי האם מותר לי לומר שהיה לי אישור מהמפקד? הרי יענישו אותו על כך, אך אם לא אומר אז יענישו אותי. וכן אם מעלים אותי משפט. האם מותר לי להעלים פרטים מסויימים כדי שאנשים אחרים לא יענשו? ומנגד,האם מותר לי לספר את הסיפור בשלמותו למרות שאחרים יענשו? מראש,אשמח אם הרב ירחיב.
תשובה: האמת צריכה להיות נר לרגלינו. ובמיוחד לשנותה כדי שתענש או תינזף? יש הבדל בין לומר את האמת, לבין להרחיב בפרטים שעלולים להזיק. אבל מה שנאמר צריך להיות דברי אמת.
שאלה: חשיש רפואי: אדם עם מרשם למריחואנה רפואית שאוהב את הריח של הצמח ומברך עליו עצי בשמים האם בחשיש רפואי (שהוא אותו צמח רק בצורה שקטפו את הפרחים טחנו אותם ודחסו לקוביה) צריך לברך מיני בשמים? והאם יש פה ענין של ברכה על המוגמר למי שנהנה מהריח?
תשובה: כל צמח שנהנים מריחו מברכים עליו, וכאן נהנה מהפרח של השיח, וברכתו "עשבי בשמים" מכיוון שנזרע כל גידול. לא שייך למוגמר שם הרי נעשה על ידי הגחלים ונותן ריח בבשמים, וכאן מדובר שמריח את הפרח הדחוס בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: לישון לבד באבלות תוך שלושים: האם יש עניין שאדם (אלמנה) לא תישן לבד בביתה בתוך שלושים לפטירה של בעלה?
תשובה: רצוי שכל אדם יימנע מלישון יחיד באלמנה הדבר נחוץ יותר שלא תחוש כל כך בבדידות אחרי האסון שפקד אותה
שאלה: אמירת קורבנות לפני תפילין: האם זה ר שאני אומר את הקרבנות בתפילת שחרית ללא תפילין בבית ורק בבית הכנסת (או בבית) אני אניח תפילין ואומר הודו עם תפילין,ולהפוך זאת למנהג?או שעדיף לומר קורבנות עם תפילין?
תשובה: שתי האפשריות טובות. עם עדיפות קלה להניח תפילין בתחילה.
שאלה: מעשר כספים מתשלומי הברוטו: אני רופא עצמאי במקצוע מרויח כ 8000 ש"ח נטו, לאמר שאני משלם מיסים כולל ביטוח לאומי סכום דומה לזה. לאמר, בתוך ההפרשות שאני עושה דין חובה למדינה יתכן ויש לפחות 2000 שח אם לא יותר ל"עניים". אלו כספי ציבור לצד לעניים לצד אלו שמפרישים לבנות גבישים ולשפר תשתיות אחרות. מדוע לא לכלול בזה, באופן ברור, את "המעשר כספים" שהיה נהוג בתורת מנהג בגולה כאשר לא היתה מדינה מתוקנת שדואגת בעצמה לעניים ולתלמידי ישיבה, לדעתי יש כאן מקום לקולה לאלו שמרווחים בכבוד את פרנסתם ומפרישים לעניים דרך מס הכנסה. השאלה נשאלה בהמשך לשאלה "מעשר כספים בלב"
תשובה: ה"ציץ אליעזר" אומר שאפשר להחשיב את המס שמשלמים למדינה בתור מעשר כספים, כי חלק ניכר הולך לתמיכה במשפחות נזקקות וכדו'.
שאלה: שבת חתן שבועיים אחרי החתונה: ב 20 5 החתונה שלנו, חבר שלי מעדות המזרח. רציתי לדעת אם הוא יכול לעשות שבת חתן שבועיים אחרי החתונה? או שבוע לפני?
תשובה: שבת חתן צריכה להיות בתוך 7 ימי משתה. שבת לפני החתונה יש בה חגיגיות מסוימת וגם בה ראוי לעלות לתורה. כדאי וטוב להתחיל את חיי הנישואין בדרך הראויה. וברכת ה' תלוה אותכם בדרככם המשותפת.
שאלה: לבקש מחבר שנהנה מהטבת מועדון לקנות עבור מי שאינו: לכבוד הרה"ג דב ליאור שליט"א חברי הסתדרות המורים נהנים מהטבות שונות, בכלל זה אפשרות להשיג כרטיס למקומות בילוי במחיר מוזל יותר (כמו לדוגמא גן החיות). איני חבר בהסתדרות המורים, האם אני רשאי לבקש מאדם שהוא כן חבר להשיג עבורי את ההטבה?
תשובה: אדם ישר צריך להימנע מזה. ההנחה ניתנת רק לחברי אותו הארגון.
שאלה: דילוג על קדישים במניין בעבודה: אני ועוד כמה חברים הקמנו מניין בעבודה (לפני שמתחילים לעבוד), מניין של שחרית. האם אנחנו יכולים שלא לומר את הקדישים שמופיעים אחרי שיר של יום ואחרי קווה אל ואחרי עלינו?
תשובה: אלו קדישים שאומר יתום בלבד ואם אין אפשר לא לומר. אם יש חיוב עדיף לומר קדישים ולדלג על קורבנות בתחילת התפילה.
שאלה: מה עדיף להתפלל - מנחה או ערבית: 1. איזו תפילה נפסק להלכה שהיא רשות מנחה או ערבית, כי לפעמים אני לא יכול להתפלל את שתיהם אז איזו עדיף להתפלל? 2. מאיזו שעה אפשר לומר את הקורבנות שמופיעים בתפילת שחרית לפני הודו? 3. מאיזו שעה אפשר לומר הודו?
תשובה: 1. שלושת התפילות חובה. תתפלל מנחה - מאשרי יושבי ביתך, וערבית מלא. 2. אפשר להניח תפילין שעה לפני הזריחה מחר בשעה 5:09 אופק תל אביב ולהתחיל ברוך שאמר.
שאלה: סוף זמן ק"ש: באתר רשום את סוף זמן קריאת שמע.האם הכוונה לסוף הזמן שבו אפשר לומר את הקטע-"ברוך אתה.יוצר אור ובורא חושך.ברוך אתה אוהב את עמו ישראל או שהכוונה לשמע ישראל שמופיע לאחר מכן?
תשובה: סוף זמן קריאת שמע בכל הלוחות הוא הזמן שבו צריך לסיים את שלושת הפרשות של שמע ישראל. בברכת התורה, WWW.Yeshiva.org.il
שאלה: תפילין בישוב הדעת: "מצטער ומי שאין דעתו מיושבת עליו ונכונה פטור, מפני שאסור להסיח דעתו מהם" (שו"ע, סי לח, ס"ק ט ) איך זה מסתדר עם מצבנו היום, שבעוונותינו אנחנו מתקשים מאוד להתרכז בתפילה ובתפילין?
תשובה: בימינו זה עניין של ריכוז, אדם נורמלי מן השורה לא מאה אחוז מתרכז. בהלכה מדובר על חריגה כזו שקשה לו להתרכז בכלל.
שאלה: תפילה ועוד חיזוקים: לכבוד הרב 1. אני תמיד הבנתי שהתפילה אמורה לקדם את האדם בעבדת ה ובכל יום לעלות מדריגה, אולם אני מרגיש שאני מכוון בפירוש המילים אך איני יודע איך אני אמור ע"י להתפילה להתקדם מה אני לא עושה נכון? 2. בספירת העומר בכל יום יש איזה מידה מהספירות. מה זה אומר? איך זה עוזר לי להתקדם בעבודת ה ובתיקון המידות לקראת חג השבועות? 3. האם הרב יכול להמליץ על ספר או דרך כדי לבסס את האמונה? 4. איך ומאיזה ספר מעשי אפשר ללמוד כדי שיעזור לתקן מידות? 5. הגמרא במסכת עירובין דף כא ב מספרת שרבי עקיבא היה חבוש בבית האסורים ורבי יהושע היה מביא לר"ע כל יום מים לנטילת ידים,ויום אחד ר"י התעכב ור"ע כעס עליו וזה קצת קשה לי הרי ידוע לנו שדמותו של ר"ע הוא עין טובה ולראות את הזכות אז איך כאן ר"ע לא ראה חשב שאולי היתה סיבה שר"י התעכב למה הוא לא דן לכף זכות?
תשובה: 1. התפילה מרוממת אותנו מכוח מה שאנו ברגעי התפלה עוזבים את הציורים שחושבים שהחיים שלנו תלויים בחוקי הטבע הנוקשים העיוורים שאין בהם השגחה פרטית. בזמן התפילה אנו מעוררים על עצמנו הנהגה של השגחה פרטית. אנו מחזקים את הציורים שנוגעים לכך שהחיים אינם רק הצד הגלוי שבהם אלא החייים יכולים להיות קשורים וניזונים מהמקור האלוקי העליון. המחשבה הזו גם נופחת בנו תקווה שכל הרעות וכל המחלות וכל העוולות שאנו נפגשים איתם אינם גזרת הגורל. אנו מאמינים שיש בכוחנו לתקן את כל ההויה ושהקב"ה יזרים לנו עוז ותעצומות לגאול את העולם. גאולת העולם מתחילה מגאולת עצמנו. כשאדם אומר השיבנו אבינו לתורתך הוא מתמלא באמונה שהוא שייך לתורה ושהתורה היא יכולה להוליד אותנו מחדש. לאחר הגיבושון של התפלה ודאי שיש לנו חשק יותר גדול לנגוע בתורה. וכך זה נוגע לשפע של פרנסה לגילוי הצדק בעולם וכן על זה הדרך כל הברכות. 2. מדובר על סדר של התעלות שסידרו המקובלים כפי מה שנסדר על פי ההנהגות של הקב"ה את העולם בי' ספירות. מבחינתנו מדובר על גילוי מידות טובות: מידת החסד, מידת הגבורה, מידת התפארת שנוגעת ליכולת לאזן בין החסד לדין ובין כל מיני קצוות שיש בתוכנו. שבוע נוסף אנו מתמלאים במידת הנצח שעניינה מחד ליישם כל דבר במציאות אבל לא במציאות החולפת אלא במציאות הניצחית והערכית. וכך עוד מידות טובות. 3. יש הרבה ספרים וצריך להכיר אותך כדי להתאים לך לימוד מתאים. בכלליות אנו לומדים רבות מהרמח"ל במסילת ישרים, מהכוזרי, מהר"ל ומהרב קוק ותלמידיו. 4. תיקון המידות - מסילת ישרים ואורחות צדיקים. 5. הכעס של רבי עקיבא לא מבטא עין רע ח"ו. הכעס נועד ללמד את תלמדיו מה מרכזי בחיים ומה טפל.
שאלה: קריאת התורה לאחר התפילה בטיול: יצאנו לטיול שנתי. הלינה מתקיימת באורחן שיש בו אוהלים ללינה ואוהל גדול לכינוסים. אין במקום בית כנסת מסודר ואין ספר תורה. גבאי בית הכנסת ביישוב הסמוך אינם מוכנים להוציא את ספר התורה מבית הכנסת אל האורחן כדי שנוכל לקרוא בו בתוך התפילה. אם נצא לתפילה בבית הכנסת תיגרם לנו בעייה כפולה: גם עיכוב בזמן כי נצטרך ליסוע הלוך לבית הכנסת וחזור אל המאהל (לצורך התארגנות וארוחת בוקר שאסורים לפני התפילה) וגם נגרום שנהגי האוטובוסים יתחילו את ה יום שלהם מוקדם (ומבחינת כללי משרד החינוך מרגע שהם הניעו את האוטובוס - מותר להם ליסוע רק 12 שעות) ויאלצו לסיימו מוקדם. א. האם יש אפשרות להתפלל את כל התפילה במאהל, ללא קריאת התורה. ולאחר ההתארגנות וארוחת הבוקר - לצאת אל הטיול ובתחילת הדרך לעצור בבית הכנסת ולקרוא שם בתורה (ודאי שמדובר עדיין שלא עבר זמן תפילה )? ב. מה הדין אם היכולת להגיע לבית כנסת תהיה רק בזמן תפילת מנחה? האם ניתן לקרוא במנחה במקום בשחרית? האם יש הבדל בהלכה בין ספרדים לאשכנזים?
תשובה: אפשר לקרוא בתוה מאוחר יותר
שאלה: בחירת שם לבן: אנחנו מתלבטים בין מס שמות לבן: אחיה דגן אביהוא מה דעתו של הרב? מה השם הכי טוב מביניהם? מראש.
תשובה: השם אחיה הוא הראוי ביותר. השם 'דגן' אינו שם, ו'אביהוא', אע"פ שהיה צדיק מ"מ סופו שמת בשריפה. בשורות טובות
שאלה: הילה או הלה: האם יש הבדל (מבחינת המשמעות ו או מכל בחינה אחרת) בין כתיבת השם הילה עם י לבין כתיבתו בלי י - דהיינו "הלה", לדעת כב הרב. אם כן - מהי הצורה המועדפת לכתיבת השם? השאלה נשאלה בהמשך לשאלה אישית
תשובה: הילה עם יו"ד יותר טוב כי אז יש בו שתי אותיות משם ד' ואז קריאתו נראית כהילה (אור) ולא כהלה(פלוני אלמוני).
שאלה: למלא אותיות בספר תורה על ידי חילוניים: לפי מנהגי ספרד- גמרו כתיבת ס"ת ופתאום הופיע איש ציבור חילוני וביקש למלא אות בס"ת. האם מותר לתת לו בכזה מצב ואח"כ לעבור שוב בקולמוס על האות ולכווין לשמה?
תשובה: רצוי בדרך כלל לא לתת לאנשים למלא אותיות כי הם עלולים לקלקל מחוסר זהירות וכן לפגוע בכוונה. יש הנותנים כיבוד לאנשים להחזיק את זרוע הסופר בזמן הכתיבה אבל הוא בעצמו יכתוב. ואם איש זר כתב ואמר לשם קדושת ספר תורה זה כשר ככל מצוה אחרת שעומד על גביו ושומע שאומר כך.
שאלה: חיוב בעל מלון במזוזה: לרב אריאל שאלני בעל מלון, האם חייב לשים מזוזות בכל חדרי המלון? מי שבא להתארח לא חייב כי זה פחות מ-30 יום. ובעל במלון הרי בפועל לא גר שם.
תשובה: אולם הוא מארח אצלו, הוא חייב במזוזה.
שאלה: הלכות שתילת עצי פרי חדשים: במהלך יום הבחירות שהתקיים בתאריך יא שבט התשע"ג ערכנו מסיבת נטיעות של שתילי עצי הדר בחצר הבניין המשותפת השתילים הובאו במכונית מהמשתלה. במשתלה אמרו שהשתילים בני 1.5 שנה 1. כמה זמן צריך לחשב שנות ערלה? 2.מתי אפשר לאכול מהפירות? 3.האם ישנם סוגיות נוספות שצריך לתת עליהם את הדעת?(שמיטה, זריעה סמוכה של גרגרי קטניות וכו )
תשובה: וברכת ד' 1. אם אין לכם מידע על צורת הגידול במשתלה, יש למנות ג' שנים מתאריך הבחירות. 2. כל הפירות שיחנטו מט"ו בשבט תשע"ו יהיו נטע רבעי ויאכלו בחילול. כמו כן, פירות אלו שיחנטו מט"ו בשבט תשע"ו יהיו חייבים גם בתרו"מ ללא ברכה. 3. אין איסור לזרוע ירקות ותבואה ליד עצי הדר (יש מקפידים להרחיק לפחות ג' טפחים -30 ס"מ. שבת בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: שאלות שונות בק"ש: למה הכוונה סוף זמן ק"ש (אם אפשר בבקשה ציתות מדויק מהסידור)כי עד עכשיו לא הבנתי האם הכוונה ליוצר אור ובורא חושך או שהכוונה לשמע ישראל ה אלוקינו. השאלה נשאלה בהמשך לשאלה "זמני קריאת שמע"
תשובה: הזמן שכתוב בלוחות הוא הזמן בו צריך לסיים את קריאת שמע עצמה, לא את הברכות. להגי ל"אני ה' אלקיכם. אמת".
שאלה: לאחר שעבר סוף זמן ק"ש: אם אני רואה שעומד לעבור זמן ק"ש ואני בתחילת התפילה,אז ראיתי שרשום שצריך לקרוא את שמע ישראל שמופיע בקורבנות ואחריו לומר את כל ק"ש, למה הכוונה(האם הכוונה לומר -"אתה הוא אחד.ריח ניחוח להשם,או שהכוונה לומר את קריאת שמע שמופיע בהמשך לפני שמונה עשרה)? אחרי שאמרתי את הק"ש שמופיע בקורבנות לפני שעבר הזמן והגעתי לישתבח וכבר עבר זמן ק"ש האם אני צריך להגיד את ברכות ק"ש (הרי אמרתי את ק"ש בהתחלה בזמנו אבל הגעתי לק"ש לפני שמונה עשרה אחרי שעבר זמנו)?
תשובה: כאשר רואים שעובר זמן קריית שמע אומרים בקורבנות מפסוק שמע ישראל עד ה' אלוקיכם אמת. שאר התפילה כרגיל. למרות שעבר הזמן.אומרים קריית שמע וברכותיה כחלק מהתפילה.
שאלה: הכנת כבד(גם קפוא) על מנגל: כשרות כלי זכוכית הכנת כבד(גם קפוא) וצלייתו על מנגל אני מניח את הכבד בכלי זכוכית לפני הצלייה על מכשיר המנגל. את הכבד המוכן בכלי אחר. 1. האם הכלי הראשון נטמא מהדם.איך מכשירים אותו? או שהוא ר 2. הפשרת כבד קפוא במיקרו בכלי זכוכית - הפשרה מינמלית לפני צלייה במנגל השאלה נשאלה בהמשך לשאלה "סכום הלכות מנגל"
תשובה: ב"ה שלו-ם וברכה אם הכבד לא הומלח ולא היה שרוי בדם או מים 24 שעות הכלי לא נאסר, ואם כן יש להגעילו במים רותחים. אין להפשיר כבד במיקרוגל היות ויש חשש שפנים הכבד יחומם ויבושל. אם חומם יש להגעיל את הכלי. הרב חגי בר גיורא
שאלה: עדשים ירוקים: בישלתי עדשים ירוקים שהייתה עליהם השגחת הבד"ץ, אבל לא בדקתי אותם או עשיתי סינון מיוחד. על השקית כתוב שיש לעשות בדיקה. האם מותר לאכול את זה בכל זאת או שעדיף לא להסתכן ולזרוק? הבדיקה היא רק ליתר ביטחון? כנ"ל לגבי אורז. והמשך יום נעים,
תשובה: וברכת ד' עדשים ירוקים - הנגיעות בה מצויה, ואין לאכול ללא בדיקה. במקרה הנידון, כיוון שכבר בושל אפשר להתיר לאכול בגלל ספקות הלכתיים. אבל לכתחילה יש לבדוק. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: לימוד אבות ובנים: לרב אנו חוזרים בתשובה ומתחזקים בעז"ה, חשבנו שבעלי ילמד אם הבן הבכור בן ה-6.5 בסיגנון לימוד אבות ובנים, מה רצוי ללמד את הבן, כמה פעמים בשבוע וכל זאת תוך שגם האב יתחזק יותר?
תשובה: ב"ה לך. מאוד שמחתי לקרוא את מכתבך, לראות את רצון הנפלא שלכם להשקיע בבן הבכור, בלימוד עימו ובעוד דברים. דעו לכם שכל הדברים האלו הם אוצרות גדולים. כן, ללמוד עם הילד זהו אוצר נפלא שחשוב לנצל אותו. יחד עם זאת, חשוב מאוד לשמור על הגבולות הנכונים, לשמור לא להגזים. פעמים רבות אנשים שיש להם המון רצון טוב, בפשוט מגזימים, ועל ידי כך אחר זמן הכל נשבר ולא נשאר כלום. לכן מאוד חשוב לעשות את הדברים מתוך שיקול עדין, לפי מה שמתאים הן לילד והן לאבא. אינני מכיר את המצב שלכם, ובודאי לא נכון להחליט בלי להכיר. לכן, לדעתי, הדרך הנכונה היא לפעול לפי הדרכת חכמנו זכרונם לברכה. והיא "עשה לך רב" שיהיה לך רב שמכיר ושקשור, והוא ידריך אותו. כך גם ממש אם צריכים רב שידריך אתכם וכך יהיה לכם ממש קל. במידה ואין לכם אשמח לעזור לכם למצוא רב. הרב יצחק גרינבלט.
שאלה: שאיבת חלב ללא הריון: אנו מחכים בעז ה ללידת ילדנו באמצעות אם פונדקאית. בהמלצת יועצת הנקה ורופאים אני מכינה עצמי להנקה מלאה של התינוק ע י שאיבות אינטנסיביות (שמונה פעמים ביממה) והכנה גופנית לאורך תקופה לפני הלידה. מה דיני בנוגע לשאיבת חלב בשבת (אי שאיבה יכולה לגרום לגודש או לחילופין לאיבוד יצירת החלב בכלל כיוון שאינטנסיביות השאיבות מפתחת את האפשרות ליצור חלב ללא הריון)? במידה וזה מותר, האם השאיבה תהיה ידנית או חשמלית?
תשובה: השאיה מותרת בשני תנאים : א. במשאבה חשמלית ב. להכניס חומר פוגם למיכל כגון סבון וכדו' ולשפוך את החלב לאחר שאיבתו